b"\n_START_ARTICLE_\nMandy Moore\n_START_SECTION_\nZgodnje \xc5\xbeivljenje\n_START_PARAGRAPH_\nAmanda Leigh Moore se je rodila v Nashui, New Hampshire, Zdru\xc5\xbeene dr\xc5\xbeave Amerike, kot h\xc4\x8di matere Stacy, biv\xc5\xa1e reporterke, ki jo je zaposlil tudi Orlando Sentinel in o\xc4\x8deta Donalda\xc2\xa0\xc2\xbbDona\xc2\xab\xc2\xa0Moorea, pilota za letalsko dru\xc5\xbebo American Airlines. Njen o\xc4\x8de ima irske korenine, njena mama pa ima angle\xc5\xa1ke in judovske prednike. Mandy Moore, ki ima \xc5\xa1e dva brata po imenu Scott Moore in Kyle Moore, je skupaj z dru\xc5\xbeino odrasla v Longwoodu, Florida, izven Orlanda, Florida, kamor se je njena dru\xc5\xbeina zaradi o\xc4\x8detove slu\xc5\xbebe preselila malo po njenem rojstvu. Vzgojena je bila v rimokatoli\xc5\xa1ke vere, danes pa pravi, da ni ve\xc4\x8d pripadnica te cerkve. \xc5\xa0olala se je na \xc5\xa1oli Bishop Moore High School, katoli\xc5\xa1ki \xc5\xa1oli v Orlandu, ter na \xc5\xa1oli Lake Brantley High School v Altamonte Springsu._NEWLINE_Mandy Moore se je za petje za\xc4\x8dela zanimati v \xc5\xbee v otro\xc5\xa1tvu, zanimanje pa je samo \xc5\xa1e naraslo po ogledu Broadwayskega muzikala z naslovom Oklahoma!. K nastopanju jo je spodbujala tudi njena babica, ki jo je Mandy Moore kasneje ve\xc4\x8dkrat ozna\xc4\x8dila za svojo vzornico. Eden izmed njenih prvih nastopov v javnosti je bila njena izvedba nacionalne himne na nekem \xc5\xa1portnem dogodku na Floridi. Kasneje je pridobila pozornost zalo\xc5\xbebe Epic Records, saj jo je njihov uslu\xc5\xbebenec sli\xc5\xa1al peti v snemalnem studiu.\n_START_SECTION_\nSo Real\n_START_PARAGRAPH_\nMandy Moore je od\xc5\xa1la na turnejo z glasbeno skupino Backstreet Boys v letu 1999. Njen prvi glasbeni album, So Real, je iz\xc5\xa1el v decembru tistega leta in dosegel enaintrideseto mesto na lestvici Billboard 200. Mediji so jo po izzidu albuma za\xc4\x8deli opisovati kot\xc2\xa0\xc2\xbbnajstni\xc5\xa1ko pop princeso\xc2\xab, podobno pop ikonam, kot so Christina Aguilera, Britney Spears in Jessica Simpson. Revija Entertainment Weekly Magazine oziroma njihova poro\xc4\x8devalka Elizabeth Vincentelli je pesmi iz albuma So Real opisala kot\xc2\xa0\xc2\xbb\xc5\xa1e ne izku\xc5\xa1ene v ljubezni\xc2\xab, njene balade pa kot\xc2\xa0\xc2\xbbodvratne\xc2\xab._NEWLINE_Mandy Moore je glavno pozornost radia dosegla kasneje, ko je bila mlaj\xc5\xa1a od Simpsonove, Aguilere in Spearsove, \xc4\x8deprav sprva ni bila tako uspe\xc5\xa1na. Album So Real je zgodaj leta 2000 dobil platninasti certifikat organizacije RIAA in prodal skoraj 1 milijon kopij. Njen teen pop singl z naslovom\xc2\xa0\xc2\xbbCandy\xc2\xab, ki ga je Yahoo!Movies opisal kot\xc2\xa0\xc2\xbb\xc4\x8dudno proaktivnega\xc2\xab, je dosegel \xc5\xa1tirideseto mesto na lestvici Billboard Hot 100 in dobil zlato certifikacijo. Singl je bil bolj uspe\xc5\xa1en v Evropi, posebno v Zdru\xc5\xbeenem kraljestvu, kjer je dosegel \xc5\xa1esto mesto. Allmusic je pesem ozna\xc4\x8dil za\xc2\xa0\xc2\xbbpovpre\xc4\x8dno\xc2\xab\xc2\xa0in\xc2\xa0\xc2\xbbtipi\xc4\x8dno\xc2\xab. Dele, ki vsebujejo opise ljubezni, je Allmusic opisal kot\xc2\xa0\xc2\xbbnekoliko osladne\xc2\xab.\n_START_SECTION_\nI Wanna Be With You\n_START_PARAGRAPH_\nSvoj drugi glasbeni album, imenovan I Wanna Be With You, je Mandy Moore izdala v maju leta 2000. Album, katerega pesmi so imele poudarek na kitari sintetizatorju, bas kitari in bobnih, so sestavljale novi singli poleg raznih trackov in remixov iz prej\xc5\xa1njega albuma, So Real. Mnogi kritiki so album kritizirali, saj so menili, da je to bolj album z me\xc5\xa1animi remixi, kot pa resni\xc4\x8dna spremljava, Allmusic pa je albumov stil opisal kot\xc2\xa0\xc2\xbbbolj ki\xc4\x8dast, bolj kri\xc4\x8de\xc4\x8d in bolj svetle\xc4\x8d\xc2\xab\xc2\xa0kot So Real. Album je dosegel enaindvajseto mesto na lestvici Billboard 200, dobil zlato certifikacijo in prodal komaj 1.000.000 kopij. Singl\xc2\xa0\xc2\xbbI Wanna Be with You\xc2\xab\xc2\xa0je bil edini singl v albumu in dosegel \xc5\xa1tiriindvajseto mesto na lestvici Hot 100, kar je bil najve\xc4\x8dji uspe\xc5\xa1ek za Mandy Moore do takrat. V letu 2000 je bil ta singl tudi soundtrack za film Center Stage, ki je iz\xc5\xa1el takrat.\n_START_SECTION_\nMandy Moore\n_START_PARAGRAPH_\nV juniju 2006 je Mandy Moore izdala svoj tretji glasbeni album, ki ga je imenovala Mandy Moore. Album je promovirala s koncertom\xc2\xa0\xc2\xbbMandy Moore Live@ShoutBack\xc2\xab. Allmusic je ta album ocenil bolje kot prej\xc5\xa1nja dva, saj je napisal, da je\xc2\xa0\xc2\xbbbujen z ve\xc4\x8dplastno proizvodnijo\xc2\xab. S strani ostalih kritikov je album prejemal v glavnem me\xc5\xa1ane ocene. Album sam je dosegel petintrideseto mesto na lestvici Billboard 200, kasneje pa so ga ozna\xc4\x8dili za zlato certifikacijo z ve\xc4\x8d kot 443.000 prodanimi kopijami. Glavni singl iz albuma je bila pesem\xc2\xa0\xc2\xbbIn My Pocket\xc2\xab, ki jo je Entertainment Weekly opisal kot\xc2\xa0\xc2\xbbnavidhujo\xc4\x8dega, pod indijskim vplivom stila Euro disco.\xc2\xab Albumov naslednji singl je bila pesem z naslovom\xc2\xa0\xc2\xbbCrush\xc2\xab. Zadnji izmed singlov iz albuma je iz\xc5\xa1el zgodaj leta 2002 in nosil je naslov\xc2\xa0\xc2\xbbCry\xc2\xab. Pesem je bila hkrati tudi soundtrack za film Spomin v srcu, v katerem je imela glavno vlogo Mandy Moore._NEWLINE_Leta 2006 je Mandy Moore komentirala svoje zgodnje albume s slabim ob\xc4\x8dutkom, saj je dejala, da \xc4\x8deprav je menila, da je bil njen prvi album primeren njeni starosti v tistem \xc4\x8dasu, je takrat menila, da je\xc2\xa0\xc2\xbbzani\xc4\x8d\xc2\xab in da je njen prvi album\xc2\xa0\xc2\xbbnaravnost grozen\xc2\xab. Povedala je tudi, da bi\xc2\xa0\xc2\xbbdala nadomestilo vsem, ki so kupili moja prva dva albuma\xc2\xab, \xc4\x8de bi lahko.\n_START_SECTION_\n2003 - 2006: Coverage in kompilacije\n_START_PARAGRAPH_\nV oktobru leta 2003 je Mandy Moore izdala svoj \xc4\x8detrti album z naslovom Coverage, ki ga je Allmusic opisal kot\xc2\xa0\xc2\xbbskok z glasbene zapadlosti\xc2\xab revija Entertainment Weekly pa je napisala, da si\xc2\xa0\xc2\xbbMandy Moore z albumom prizadeva dvigniti svojo sliko\xc2\xab. Album je zasedel \xc5\xa1tirinajsto mesto na lestvici Billboard 200 (njena najvi\xc5\xa1ja uvrstitev do takrat), vendar\xc2\xa0\xc2\xbbHave a Little Faith in Me\xc2\xab\xc2\xa0in\xc2\xa0\xc2\xbbSenses Working Overtime\xc2\xab, edina dva singla iz albuma, nista dosegla veliko. Naslovnica Mandy Moore za pesem\xc2\xa0\xc2\xbbI Feel the Earth Move\xc2\xab\xc2\xa0se je pojavila na Love Rocks._NEWLINE_Ker album Coverage ni prodal veliko, zalo\xc5\xbeba Epic Records ni ve\xc4\x8d pokazala zanimanja za zastopanje Mandy Moore. Zalo\xc5\xbeba je izdala \xc5\xa1e album The Best of Mandy Moore, ki je dosegel stoosemin\xc5\xa1tirideseto mesto na lestvici Billboard 200 v novembru 2004 pa so kon\xc4\x8dno prekinili sodelovanje z Mandy Moore, saj ji je potekla pogodba. Naslednji album, Candy, je iz\xc5\xa1el v letu 2005. Med tem \xc4\x8dasom je Mandy Moore posnela pesem\xc2\xa0\xc2\xbbHey!\xc2\xab, ki jo je napisal James Renald in verzijo pesmi Lori McKenna,\xc2\xa0\xc2\xbbBeautiful Man\xc2\xab.\n_START_SECTION_\n2007 - danes: Wild Hope in Amanda Leigh\n_START_PARAGRAPH_\nZgodaj leta 2006 je Mandy Moore povedala, da pogre\xc5\xa1a svojo glasbeno kariero in da je petje nekaj, pri \xc4\x8demer je bila\xc2\xa0\xc2\xbbnajbolj strastna\xc2\xab. Po tem, ko se je njena pogodba z zalo\xc5\xbebo Epic Records kon\xc4\x8dala, je podpisala pogodbo z zalo\xc5\xbebo Sire Records, vendar je zalo\xc5\xbebo zapustila v maju 2006. V juliju tistega leta je podpisala novo pogodbo z zalo\xc5\xbebo EMI, ki jo je opisala kot\xc2\xa0\xc2\xbbzelo vznemerljivo\xc2\xab, in dodala, da je zalo\xc5\xbebo Sire Records zapustila zato, ker ni \xc5\xbeelela\xc2\xa0\xc2\xbbslediti njihovim glavnim ambicijam,\xc2\xab\xc2\xa0vendar ima raj\xc5\xa1i\xc2\xa0\xc2\xbbpopolno kontrolo in svobodo\xc2\xab. Njen novi album, Wild Hope, je iz\xc5\xa1el 19. junija 2007, med delanjem albuma pa je sodelovala z glasbeniki, kot so Chantal Kreviazuk, Rachael Yamagata, Lori McKenna in The Weepies. Med snemanjem albuma pozno v letu 2006 je Mandy Moore sama \xc5\xbeivela v Woodstocku v New Yorku. Z materialom iz njenega novega albuma Wild Hope je nastopila na filmskem festivalu Sundance Film Festival; njen prvi singl,\xc2\xa0\xc2\xbbExtraordinary\xc2\xab, se je prvi\xc4\x8d predvajal na njenem profilu na MySpaceu 29. januarja tistega leta. S pesmijo je 12. aprila 2007 Mandy Moore nastopila tudi na podelitvi nagrad Brick Awards in na turneji v poznem poletju leta 2007._NEWLINE_Album je v Zdru\xc5\xbeenih dr\xc5\xbeavah Amerike iz\xc5\xa1el junija 2007 in prejel v glavnem pozitivne ocene. Dosegel je trideseto mesto na lestvici Billboard 200 (tretja najbolj\xc5\xa1a uvrstitev Mandy Moore) in \xc5\xa1tiriinosemdeseto mesto v Kandai. V avgustu 2007 je Mandy Moore od\xc5\xa1la na turnejo z Paulo Cole in Rachael Yamagata, s katero je obiskala srednje velika mesta v Zdru\xc5\xbeenih dr\xc5\xbeavah Amerike in Kanadi. Album Wild Hope je dosegel deseto mesto na Entertainment Weekly-jevem seznamu\xc2\xa0\xc2\xbbThe Must List\xc2\xab\xc2\xa0in bil 10. avgusta tistega leta, komaj dva meseca po izzidu imenovan za\xc2\xa0\xc2\xbbizbiro bralcev\xc2\xab. V Bostonu je Mandy Moore 18. julija 2007 priredila brezpla\xc4\x8dni koncert, s \xc4\x8dimer je presenetila mnogo ljudi._NEWLINE_23. februarja 2008 je album Wild Hope iz\xc5\xa1el tudi v Avstraliji, Mandy Moore pa je naknadno nastopila na turneji z Benom Leejem in Zahodnoavstralskim sinfoni\xc4\x8dnim orkestrom v Zahodni Avstraliji, kasneje pa \xc5\xa1e na turneji s Kelly Clarkson. V oktobru tistega leta je Mandy Moore na svojem spletnem blogu objavila tri pesmi, na katerih je delala skupaj s pevcem, tekstopiscom, pianistom in kitaristom Mikeom Violo. Sprva naj bi bil to duet obeh glasbenikov, vendar so kasneje, januarja 2009 objavili, da bo Mandy Moore izdala svoj samostojni album, ki je samo nastajal v sodelovanju z Mikeom Violo. Povedali so tudi, da bo album iz\xc5\xa1el okoli aprila 2009._NEWLINE_Februarja 2009 so povedali, da bo novi glasbeni album Mandy Moore iz\xc5\xa1el v maju tistega leta. Mandy Moore je album poimenovala po sebi in sicer Amanda Leigh, izdala pa ga je njena nova zalo\xc5\xbeba, imenovana Storefront Recordings. To zalo\xc5\xbebo je odkril dolgoletni mened\xc5\xbeer Mandy Moore, John Leshay. Junija 2009 je Mandy Moore nastopila s petimi novimi pesmimi iz njenega albuma Amanda Leigh, vklju\xc4\x8dno z\xc2\xa0\xc2\xbbNothing Everything\xc2\xab\xc2\xa0in\xc2\xa0\xc2\xbbLove To Love Me Back\xc2\xab, na oddaji Walmart Soundcheck._NEWLINE_V maju 2009 je iz\xc5\xa1el zadnji glasbeni album Mandy Moore, imenovan Amanda Leigh, ki je v glavnem dobival pozitivne ocene. Revija Rolling Stone je o albumu napisala:\xc2\xa0\xc2\xbbNaslov je sestavljen iz pravega in srednjega imena pevke, akusti\xc4\x8dni in\xc5\xa1turmenti oddajajo ob\xc4\x8dutek udobnega sijaja, album sam pa je bil posnet v skromni kleti doma\xc4\x8dega studia. Sporo\xc4\x8dilo: to je resni\xc4\x8dna glasba in ne ra\xc4\x8dunalni\xc5\xa1ko zmontirani pop.\xc2\xab\xc2\xa0Revija Time Magazine je napisala, da je bil album\xc2\xa0\xc2\xbbposnet brezhibno\xc2\xab._NEWLINE_V \xc4\x8dlanku revije Paper Magazine je pisalo\xc2\xa0\xc2\xbbMandy (v albumu) ... poka\xc5\xbee resni\xc4\x8dno zami\xc5\xa1ljenost in \xc4\x8dustveno globino.\xc2\xab\xc2\xa0Revija Paper je napisala tudi, da je\xc2\xa0\xc2\xbbMandy Moore veliko bolj\xc5\xa1a od ve\xc4\x8dine glasbenikov, katerim pripisuje zasluge za svoj uspeh.\xc2\xab_NEWLINE_Mandy Moore je v Avstraliji prodala ve\xc4\x8d kot 241.000 kopij singlov in se zaradi tega uvrstila na dvestoenainosemdeseto mesto na lestvici 1000 glasbenih ustvrajalcev delovanja lestvice ARIA v dveh desetletjih (1980\xe2\x80\x932010)._NEWLINE_Mandy Moore je v \xc4\x8dlanku za revijo Shape magazine januarja 2010 povedala, da je skupaj s svojim mo\xc5\xbeem \xc5\xbee za\xc4\x8dela pisati pesmi za svoj novi glasbeni album. Povedala je, da bo album vseboval ve\xc4\x8d folk glasbe in da je eden izmed njenih zadnjih poskusov, s katerimi bo posku\xc5\xa1ala ostati v glasbeni industriji.\n_START_SECTION_\n2000 \xe2\x80\x93 2002\n_START_PARAGRAPH_\nMed poletjem leta 2000 je Mandy Moore gostila pol-urno MTV-jevo pogovorno oddajo, The Mandy Moore Show, ki so jo kasneje tistega leta preimenovali v Mandy. Mandy Moore je bila tudi govornica za podjetje Neutrogena, pojavila pa se je tudi v reklami za izdelke tega podjetja. Bila je tudi fotomodel za podjetje Penshoppe na Filipinih, Coach na Japonskem ter govornica za \xc5\xa1olske in mladinske programe podjetja Leukemia & Lymphoma Society. Njena prva televizijska vloga je bila manj\xc5\xa1a vloga v televizijskem filmu z naslovom Magic Al and the Mind Factory, kjer je upodobila Brittany Foster._NEWLINE_Leta 2001 se je Mandy Moore poleg igralk Anne Hathaway in Julie Andrews kot zlobna, a popularna navija\xc4\x8dica Lana Thomas pojavila v filmu Princeskin dnevnik. Med filmom je Mandy Moore nastopila tudi s pesmijo\xc2\xa0\xc2\xbbStupid Cupid\xc2\xab, soundtrackom iz filma. Imela je tudi manj\xc5\xa1o glasovno vlogo v filmu Dr. Dolittle 2. Leta 2002 je Mandy Moore dobila svojo prvo glavno vlogo in sicer v filmu Spomin v srcu, v kateri je med drugim igral tudi Shane West. Film, posnet po romanu Nicholasa Sparksa, je govoril o romanci med h\xc4\x8derko protestantskega duhovnika, Jamie (Mandy Moore) in razuzdanim najstnikom Landonom Carterjem (Shane West). \xc5\xbde samo v ZDA je film zaslu\xc5\xbeil 41 milijonov ameri\xc5\xa1kih dolarjev. Mandy Moore je zatem dobila ugled tudi v filmski industriji. Film je sicer v glavnem prejel negativne ocene, Mandy Moore oziroma njen nastop pa so kritiki v glavnem hvalili. Kritik Roger Ebert jo je ozna\xc4\x8dil za\xc2\xa0\xc2\xbbtiho, a prepri\xc4\x8dljivo\xc2\xab. Na poletni podelitvi nagrad MTV Movie Awards je Mandy Moore dobila nagrado v kategoriji za\xc2\xa0\xc2\xbbnajbolj\xc5\xa1i preboj \xc5\xbeenske igralke\xc2\xab\xc2\xa0za njeno vlogo v filmu Spomin v srcu. Istega leta je Mandy Moore glas posodila liku iz serije Final Fantasy VII, Aerith Gainsborough v Square-Disneyjevi videoigri, imenovani Kingdom Hearts. Mandy Moore se je istega leta pojavila tudi v videospotu za pesem\xc2\xa0\xc2\xbbOriginal Sin\xc2\xab\xc2\xa0Eltona Johna in dosegla sedemin\xc5\xa1estdeseto mesto na 'Stuffovi lestvici\xc2\xa0\xc2\xbb102 najprivla\xc4\x8dnej\xc5\xa1ih \xc5\xbeensk na svetu\xc2\xab.\n_START_SECTION_\n2003 - 2005\n_START_PARAGRAPH_\nLeta 2003 je Mandy Moore igrala v romanti\xc4\x8dni komediji z naslovom Kdo sploh potrebuje ljubezen, ki je pritegnila predvsem pozornost najstni\xc5\xa1kega ob\xc4\x8dinstva in samo v Zdru\xc5\xbeenih dr\xc5\xbeavah Amerike zaslu\xc5\xbeila ve\xc4\x8d kot 14 milijonov ameri\xc5\xa1kih dolarjev. Njen naslednji film, Lov za svobodo, je pri\xc5\xa1el leta 2004. Tudi slednji je bil romanti\xc4\x8dna komedija, ki je v ZDA zaslu\xc5\xbeil ve\xc4\x8d kot 12 milijonov ameri\xc5\xa1kih dolarjev. Oba filma sta v glavnem prejemala negativne ocene; kakorkoli \xc5\xbee, Ebert je \xc5\xa1e enkrat izpostavil nastop Mandy Moore od zunaj, v njegovi oceni filma Kdo sploh potrebuje ljubezen pa je napisal, da ima Mandy Moore\xc2\xa0\xc2\xbbnespremenjen naravni \xc4\x8dar\xc2\xab, in da je\xc2\xa0\xc2\xbbzaradi nje film skorajda vreden ogleda\xc2\xab. V oceni filma Lov za svobodo je Ebert dodal \xc5\xa1e, da Mandy Moore zna\xc2\xa0\xc2\xbbpridobiti naklonjenost\xc2\xab. Ostali kritiki so jo opisali kot\xc2\xa0\xc2\xbbigralko, katerih obseg je omejen\xc2\xab, nekateri kritiki pa so v oceni filma Lov za svobodo dodajali \xc5\xa1e, da je bila Mandy Moore\xc2\xa0\xc2\xbbnajmanj bole\xc4\x8da izmed vseh biv\xc5\xa1ih pop princesk\xc2\xab. Kasneje leta 2004 se je Mandy Moore v glavni vlogi pojavila v filmu Re\xc5\xa1eni!, kjer je igrala Hilary Faye, odgovorno in hkrati tudi popularno dekle na katoli\xc5\xa1ki \xc5\xa1oli. Film je v glavnem prejel pozitivne ocene, kljub temu pa ni zaslu\xc5\xbeil veliko. Mandy Moore je za svoj nastop v glavnem dobivala pohvale. Eden izmed kritikov jo je ozna\xc4\x8dil za\xc2\xa0\xc2\xbbpravi u\xc5\xbeitek\xc2\xab in dodal, da je bil to njen najbolj\xc5\xa1i nastop do takrat. Mandy Moore je zapela tudi verzijo uspe\xc5\xa1nice banda The Beach Boys iz leta 1966,\xc2\xa0\xc2\xbbGod Only Knows\xc2\xab, skupaj z Michaelom Stipeom, kasneje pa je pesem iz\xc5\xa1la tudi v filmu._NEWLINE_Leta 2005 je Mandy Moore glas posodila enemu izmed stranskih likov v animiranemu filmu Hitra zebra ter se pojavila v televizijski seriji Priskledniki; uradno naj bi se pojavila tudi v filmih Prekleti, Tolpa in Jezne in zaljubljene. Vsi filmi so iz\xc5\xa1li leta 2005, vendar Mandy Moore ni sodelovala v nobenem od njih.\n_START_SECTION_\n2006 - 2008\n_START_PARAGRAPH_\nLeta 2006 je Mandy Moore igrala v dveh epizodah televizijske serije Mladi zdravniki in sicer v epizodah\xc2\xa0\xc2\xbbMy Half-Acre\xc2\xab\xc2\xa0in\xc2\xa0\xc2\xbbHer Story II\xc2\xab. V istem letu je glas posodila Tabithi Vixx v animirani televizijski seriji Simpsonovi, in sicer v epizodi\xc2\xa0\xc2\xbbMarge and Homer Turn a Couple Play\xc2\xab, ki je iz\xc5\xa1la v maju tistega leta._NEWLINE_Mandy Moore se je pojavila tudi v parodiji Ameri\xc5\xa1ke sanje, ki je iz\xc5\xa1la aprila 2006. V filmu je igrala tekmovalko serije Ameri\xc5\xa1ke sanje, kar je v bistvu parodija na resni\xc4\x8dno televizijsko serijo, Ameri\xc5\xa1ki idol. Re\xc5\xbeiser Paul Weitz je povedal, da je imel v mislih za vlogo Mandy Moore \xc5\xa1e preden je bila izbrana v igralsko ekipo. Pojasnil je, da je na Mandy Moore\xc2\xa0\xc2\xbbnekaj naravno ljubkega; zaradi nje bi bilo vse bolj zanimivo in zato jo vidim v glavni vlogi za ta film.\xc2\xab Mandy Moore je dejala, da je u\xc5\xbeivala ob igranju zlobnega lika, vendar da se hkrati tudi boji biti tipi\xc4\x8dna slobodnjakinja. Film Ameri\xc5\xa1ke sanje je zaslu\xc5\xbeil okrog 7 milijonov dobi\xc4\x8dka, in prejel me\xc5\xa1ane ocene. Kritik Owen Gleiberman revije Entertainment Weekly je napisal, da je med likoma Mandy Moore in njenim soigralecem Hughom Grantom potekala\xc2\xa0\xc2\xbbzlobna in bole\xc4\x8da kemija\xc2\xab, medtem ko je Robert Koehler iz revije Variety napisal, da je lik Mandy Moore\xc2\xa0\xc2\xbbpopolna smola \xc5\xa1tudija \xc5\xbeenske, za katere so resni\xc4\x8dnostni \xc5\xa1ovi resni\xc4\x8dnost.\xc2\xab_NEWLINE_Kasneje tistega leta je spletna stran ComingSoon.net nastop Mandy Moore v animiranem filmu Medvedja brata 2, kjer je igrala Nito, poisal kot\xc2\xa0\xc2\xbbpresenetljivo dober\xc2\xab. Film je iz\xc5\xa1el 29. avgusta 2006. Mandy Moore je bila sprejeta tudi v igralsko ekipo filma Bobby, vendar jo je nadomestila Mary Elizabeth Winstead._NEWLINE_Mandy Moore je izrazila nezadovoljstvo s svojo sliko na naslovnici revije Cosmopolitan, ki je iz\xc5\xa1la v maju 2006; glavni naslov revije je bil v tisti izdaji namre\xc4\x8d\xc2\xa0\xc2\xbbneomejeni orgazmi\xc2\xab, ki pa se ni prav ni\xc4\x8d nana\xc5\xa1al nanjo. V njenem naslednjem filmu, naslovljenem kot Ohcet bo ... in pika, so poleg nje igrali \xc5\xa1e igralci, kot so Gabriel Macht, Lauren Graham in Diane Keaton. Njen lik, Milly, ima za sabo \xc5\xbee ve\xc4\x8d neuspe\xc5\xa1nih razmerji, zato se njena za\xc5\xa1\xc4\x8ditni\xc5\xa1ka mati (Diane Keaton) odlo\xc4\x8di, da bo njeno ljubezensko \xc5\xbeivljenje vzela v svoje roke in ji preko spleta najde popolnega \xc5\xbeivljenjskega partnerja. Milly se z maminim, izbrancem, Jasonom, zares spoprijatelji, a hkrati za\xc4\x8dne hoditi tudi z Johnnyjem. Film sam je iz\xc5\xa1el 2. februarja 2007 in prejel v glavnem me\xc5\xa1ane ocene. V filmu Tisti veseli dan Mandy Moore upodobi mlado bodo\xc4\x8do nevesto, ki mora izpolniti tritedensko predzakonsko pogodbo, preden se poro\xc4\x8di. V filmu igrata tudi John Krasinski kot njen zaro\xc4\x8denec in Robin Williams kot duhovnik, film sam pa je iz\xc5\xa1el 3. julija 2007. V glavnem je prejel negativne ocene. Kakorkoli \xc5\xbee, po mnenju revije Variety je igranje Mandy Moore opisali kot\xc2\xa0\xc2\xbbprivla\xc4\x8dno\xc2\xab._NEWLINE_Mandy Moore je z vsemi filmi, ki jih je kdaj posnela, zaslu\xc5\xbeila 220.701.061 ameri\xc5\xa1kih dolarjev._NEWLINE_Leta 2007 se je Mandy Moore na male televizijske ekrane vrnila v epizodi, naslovljeni kot\xc2\xa0\xc2\xbbWait for It\xc2\xab, televizijske serije Kako sem spoznal vajino mamo.\n_START_SECTION_\nModna kariera\n_START_PARAGRAPH_\nMandy Moore je v modno industrijo vstopila v letu 2005, ko je oblikovala svojo lastno modno linijo, imenovano Mblem., sestavljene iz sodobne pletenine in ka\xc5\xa1mirja. Linijo je kupilo ve\xc4\x8d kot 500 razli\xc4\x8dnih brandov, vklju\xc4\x8dno z brandi Ron Herman in Lisa Kline ter nekateri brandi iz nakupovalnega centra Macy. Ena izmed njenih ambicij je tudi, da bi promovirala obleke za vi\xc5\xa1ja dekleta. V februarju 2009 je Mandy Moore potrdila, da bo modo zaenkrat zapustila, vendar da upa, da bo v prihodnosti ponovno uspela v njej.\n_START_SECTION_\nDobrodelna dela\n_START_PARAGRAPH_\nV sporo\xc4\x8dilu za javnost na uradni spletni strani Mandy Moore, je bila Mandy Moore izbrana za skupinsko delo z neprofitno organizacijo PSI in njenima podru\xc5\xbenicama Five in Alive za boj proti malariji v Afriki._NEWLINE_Revija USA Today je poro\xc4\x8dala, da je bila Mandy Moore izbrana tudi za sodelovanje kot\xc2\xa0\xc2\xbb\xc4\x8dastna voditeljica\xc2\xab\xc2\xa0njihovega boja proti limfomu in levkemiji. Njena naloga je bila pomagati mladim, da se zavejo resnosti bolezni, kot sta levkemija in limfom. Je tudi \xc4\x8dlanica organizacije Cervical Cancer Awareness Month, ki deluje vsak januar. Poleg tega sodeluje z ginekologinjo dr. Yvonne Collins in ginekolo\xc5\xa1kimi organizacijami, kot so Cancer Foundation (GCF), in GlaxoSmithKline (GSK), katerih cilj je pove\xc4\x8dati ozave\xc5\xa1\xc4\x8denost o boleznih, kot je rak materni\xc4\x8dnega vratu.\n_START_SECTION_\nZasebno \xc5\xbeivljenje\n_START_PARAGRAPH_\nMandy Moore je hodila z filipinskim igralcem in pevcem Billyjem Crawfordom za\xc2\xa0\xc2\xbbnekaj mesecev\xc2\xab, ko je bila \xc5\xa1e mlaj\xc5\xa1a._NEWLINE_Mandy Moore je kasneje za osemnajst mesecev med letoma 2000 in 2002 hodila z igralcem Wilmerjem Valderramo. Leta 2006 se je Wilmer Valderrama pojavil na The Howard Stern Show, kjer je povedal, da sta bila Mandy in on drug drugemu\xc2\xa0\xc2\xbbprva prava ljubezen\xc2\xab, vendar ni omenjal, da sta imela v razmerju kakr\xc5\xa1na koli intimnej\xc5\xa1a razmerja. Mandy Moore je kasneje dejala, da je njen biv\xc5\xa1i\xc2\xa0\xc2\xbbdober fant\xc2\xab\xc2\xa0in\xc2\xa0\xc2\xbbgentleman\xc2\xab._NEWLINE_Mandy Moore je hodila tudi z igralcem tenisa Andyjem Roddickom od leta 2002; Roddick je razmerje kon\xc4\x8dal v marcu 2004._NEWLINE_V novembru leta 2004 je za\xc4\x8dela hoditi z igralcem iz televizijske serije Mladi zdravniki, Zachom Braffom. V nekem intervjuju je Braff povedal, da ima Mandy Moore rada\xc2\xa0\xc2\xbbdobre judovske fante ... s smislom za humor\xc2\xab. Leta 2006 so poro\xc4\x8dali, da je par zaro\xc4\x8den, vendar sta se raz\xc5\xa1la pozno leta 2006._NEWLINE_Zgodaj leta 2007 so mediji za\xc4\x8deli poro\xc4\x8dati o tem, da Mandy Moore hodi z Adamom Goldsteinom, slu\xc5\xbebeno bolje poznanega kot\xc2\xa0\xc2\xbbDJ AM\xc2\xab, vendar je par z razmerjem kon\xc4\x8dal v marcu tistega leta._NEWLINE_Tudi v letu 2007 je Mandy Moore hodila s pevcem in igralcem Gregom Laswellom._NEWLINE_Mandy Moore se je zaro\xc4\x8dila s pevcem in tekstopiscem iz New Yorka, Ryanom Adamsom, biv\xc5\xa1im \xc4\x8dlanom banda Whiskeytown; svojo zaroko sta potrdila 11. februarja 2009 in se poro\xc4\x8dila 10. marca 2009 v Savannahu, Georgia. Par ima terierja Jonija (Mandy Moore ga je poimenovala po svojem najljub\xc5\xa1em pevcu, Joniju Mitchellu), ki ga je Mandy Moore posvojila v letu 2008._NEWLINE_Mandy Moore je za svoje najljub\xc5\xa1e glasbenike ozna\xc4\x8dila Eltona Johna, Switchfoota, Weezerja in Bette Midler; Bette Midler je tudi ena izmed njenih najljub\xc5\xa1ih igralk, ko je bila \xc5\xa1e najstnica pa je za svoj ozna\xc4\x8dila film Beaches. Dejala je tudi, da u\xc5\xbeiva v filmih, kot so Annie Hall in Ve\xc4\x8dno sonce brezmade\xc5\xbenega uma, sebe pa je opisala kot\xc2\xa0\xc2\xbbosebo tiste vrste, za katero je kozarec vedno napol poln.\xc2\xab Povedala je tudi, da ne zna kuhati, vendar da bo od\xc5\xa1la na te\xc4\x8daj kuhanja._NEWLINE_Mandy Moore je postala obo\xc5\xbeevalka me\xc5\xa1anih borilnih ve\xc5\xa1\xc4\x8din, ki pogosto obiskuje dogodke, ki jih organizira UFC. Ko se je na UFC 83 pokazala v barvah Montreal, Quebec, jo je komentator Joe Rogan v \xc5\xa1ali opisal kot\xc2\xa0\xc2\xbbUFC-jevo prostitutko\xc2\xab. Naslednji dogodek, ki ga je obiskala, je bil MGM Grand Garden Arena 24. maja 2008 za UFC 84, skupaj s komentatorjem Mikeom Goldbergom, ki je napisal:\xc2\xa0\xc2\xbbPostala je redna obiskovalka UFC-jev!\xc2\xab\xc2\xa06. julija 2008 so jo opazili tudi na Mandalay Bay Events Center za UFC 86, kjer je navijala za Forresta Griffina, nazadnje pa se je 19. julija 2008 pojavila na UFC: Silva vs. Irvin._NEWLINE_Glede na verska prepri\xc4\x8danja Mandy Moore verjame v duhovnost, vendar pravi, da ni ne katoli\xc4\x8danka ne kristjanka. Zgodaj leta 2007 je dejala, da se je v preteklem letu, ko je bila v\xc2\xa0\xc2\xbbzelo raztresenem obdobju\xc2\xab\xc2\xa0svojega \xc5\xbeivljenja, velikokrat spra\xc5\xa1evala\xc2\xa0\xc2\xbbvpra\xc5\xa1anja, ki ti lahko spremenijo \xc5\xbeivljenje\xc2\xab."